Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 24. apríla 2007

Materiál číslo:  35/2007

K bodu:    Správa z  kontroly  plnenia  opatrení  prijatých na  odstránenie  nedostatkov 
                 zistených útvarom miestneho kontrolóra pri tematickej kontrole  delimitácie
                 majetku   uskutočnenej  zo  Základnej  školy  Záporožská č. 8  Bratislava na
                 nástupnícku organizáciu Základná škola Nobelovo námestie č. 6  Bratislava
                 v rozpočtovej organizácii Základná škola Nobelovo námestie č. 6, Bratislava

Predkladá:					Návrh uznesenia: 

Ing. Miroslav Skovajsa			Miestne zastupiteľstvo mestskej časti 
miestny kontrolór				Bratislava-Petržalka

						b e r i e    n a    v e d o m i e 

						Správu z kontroly plnenia opatrení prijatých
						na odstránenie nedostatkov zistených útvarom 
						miestneho kontrolóra pri tematickej kontrole 
						delimitácie majetku uskutočnenej zo Základnej
						školy Záporožská č. 8 na nástupnícku
						organizáciu Základná škola Nobelovo nám.č.6
						v rozpočtovej organizácii Základná škola 
						Nobelovo námestie č. 6, Bratislava 

Miestny úrad mestskej časti Bratislava-Petržalka
útvar miestneho kontrolóra

S P R Á V A
z kontroly plnenia opatrení prijatých na odstránenie nedostatkov zistených útvarom miestneho kontrolóra pri tematickej kontrole delimitácie majetku uskutočnenej zo Základnej školy Záporožská č. 8 na nástupnícku organizáciu Základná škola Nobelovo námestie č. 6,  v rozpočtovej organizácii Základná škola Nobelovo námestie č. 6, Bratislava 

V súlade s § 18d, ods. 2, písm. b, zákona č. 369/1990 Zb., o obecnom zriadení v znení neskorších zmien a doplnkov a schváleným  „Plánom kontrolnej činnosti útvaru miestneho kontrolóra  na obdobie od 1. januára 2007 do 30. júna 2007“ vykonal útvar miestneho kontrolóra, na základe príkazu  miestneho kontrolóra  č. 2/2007  zo dňa 28. februára 2007, kontrolu plnenia opatrení prijatých na odstránenie nedostatkov zistených útvarom miestneho kontrolóra pri tematickej kontrole delimitácie majetku uskutočnenej zo Základnej školy Záporožská č. 8 na nástupnícku organizáciu Základná škola Nobelovo námestie č. 6  v rozpočtovej organizácii  Základná škola Nobelovo námestie č. 6,  v čase od  1. marca 2007 do 30. marca 2007.

Cieľom vykonanej kontroly bolo zistiť, či v Základnej škole Nobelovo námestie č. 6, Bratislava,  splnili prijaté opatrenia na odstránenie nedostatkov zistených útvarom miestneho kontrolóra pri tematickej kontrole delimitácie majetku uskutočnenej zo Základnej školy Záporožská č. 8 na nástupnícku organizáciu Základná škola Nobelovo námestie č. 6 v rozpočtovej organizácii  Základná škola Nobelovo námestie č. 6, Bratislava. Ďalším cieľom kontroly bola vecná a formálna správnosť účtovných dokladov a účtovných operácii, ktoré súvisia s hospodárením s finančnými prostriedkami, ako aj dodržiavanie súvisiacich právnych predpisov a interných normatívnych aktov. 

Kontrolou  plnenia opatrení prijatých na odstránenie nedostatkov zistených útvarom miestneho kontrolóra pri tematickej kontrole delimitácie majetku uskutočnenej zo Základnej školy Záporožská č. 8 na nástupnícku organizáciu Základná škola Nobelovo námestie č. 6 v  Základná škola Nobelovo námestie č. 6, Bratislava bolo zistené :

Na základe kontrolných zistení a v súlade so závermi z prerokovania „Protokolu z  tematickej kontroly delimitácie majetku uskutočnenej zo Základnej školy Záporožská č. 8 na nástupnícku organizáciu Základná škola Nobelovo námestie č. 6 v rozpočtovej organizácii  Základná škola Nobelovo námestie č. 6, Bratislava“ prijal riaditeľ školy dňa 8. júna 2005 písomne opatrenia na vykonanie nápravy a odstránenie nedostatkov:

1.	v súlade s platnými internými normatívnymi aktami vykonať vyradenie poškodeného a nepoužiteľného majetku školy,            
2.	zosúladiť, dopracovať a aktualizovať evidenciu počítacej techniky na základe skutočného fyzického stavu majetku,
3.	vypracovať aktuálny zoznam majetku v jednotlivých miestnostiach základnej školy a obsah inventárneho zoznamu zosúladiť v súlade s legislatívnymi normami, 

4.	vykonať zmenu evidencie majetku a jeho zaradenie v súlade s platnými internými normatívnymi aktami a všetok majetok označiť inventárnymi číslami, 
5.	aktuálne v súlade s legislatívnymi normami zaúčtovávať stav majetku do účtovníctva základnej školy, 
6.	inventarizáciu hmotného a nehmotného majetku základnej školy vypracovávať v súlade s platnými zákonmi a internými normatívnymi aktami,
ktoré boli dňa 9. júna 2005 zaslané na útvar miestneho kontrolóra Mestskej časti Bratislava-Petržalka.

Opatrenie č. 1 
      Na vykonanie Opatrenia č. 1 vydal riaditeľ školy pokyny pre triednych učiteľov, vedúcich kabinetov a vedúcu školskej jedálne, aby vo svojej pôsobnosti prehodnotili účelnosť a efektívnosť používaného majetku a v stanovenom termíne mu predložili návrhy na vyradenie poškodeného a nepoužiteľného majetku. Na základe predložených návrhov, ako aj návrhov inventarizačnej komisie z výsledkov inventarizácie hmotného a nehmotného majetku základnej školy vykonanej ku dňu 31.12.2004 vyraďovacia komisia ustanovená riaditeľom školy vykonala obhliadku navrhnutého majetku na vyradenie  a odporučila riaditeľovi školy súhlasiť s jeho vyradením. Poškodený a nepoužiteľný majetok bol vyradený v mesiaci september 2005 a jeho celková hodnota predstavuje 938 881,42 Sk.
Záver : Opatrenie bolo splnené a je priebežne plnené.

Opatrenie č. 2
      Vykonanou kontrolou evidencie majetku základnej školy, ktorý je vedený v počítačovom programe  bolo zistené, že evidencia PC bola dopracovaná za základe skutočného fyzického stavu, nefunkčné a fyzicky opotrebované PC boli z evidencie vyradené a funkčné a používané PC sú evidované v miestnostiach, aj na zoznamoch majetku, kde sa skutočne nachádzajú.
PC sú evidované v kategóriách:
Počítačové zostavy v počte 12 kusov ktoré boli základnej škole zverené do užívania Ministerstvom školstva SR v rámci programu INFOVEK. 
Počítačové zostavy v počte 3 kusy ako dlhodobý drobný hmotný majetok.
Počítačové zostavy (darované, ich hodnota neprevyšuje 1000,- Sk) v počte 37 kusov evidované v operatívnej evidencii. 
Pri vykonanej fyzickej kontrole bolo zistené, že všetky PC sú označené príslušnými inventárnymi číslami. 
Záver : Opatrenie bolo splnené a je priebežne plnené.

Opatrenie č. 3 a č. 4
      Vykonanou fyzickou kontrolou v náhodne vybraných priestoroch základnej školy (odborné učebne, kancelária tajomníčky základnej školy, kancelária ekonómky základnej školy, kancelária riaditeľa základnej školy, odborné kabinety a vybrané triedy I. a II. stupňa) bolo zistené, že všetky predmety uvedené na príslušných miestnych inventárnych zoznamoch sa nachádzali v priestoroch základnej školy a sú označené príslušnými inventárnymi číslami. 
Porovnaním údajov miestnych inventárnych zoznamov a inventúrnych súpisov vyhotovených k 31.12.2006 neboli zistené rozdiely a všetky PC, prídavné zariadenia, audiovizuálne pomôcky ako aj ostatný majetok sú evidované v miestnostiach kde sa nachádzajú. 
Záver : Opatrenia boli splnené.

Opatrenie č. 5
      Vykonanou kontrolou účtovníctva základnej školy, ktoré je vedené v počítačovom programe, bolo zistené, že dlhodobý drobný hmotný majetok školy  (v hodnote od 1.000,-Sk do 30.000,-Sk) bol v roku 2005 aktuálne zaúčtovaný na podsúvahovom účte so stavom:
stav k 1. januáru 2005	2 748 385,86 Sk
prírastky		   	   660 095,47 Sk
úbytok			   	   938 881,42 Sk
stav k 31. decembru 2005       2 469 600,01 Sk         
Záver : Opatrenie bolo splnené a je priebežne plnené.

Opatrenie č. 6
V zmysle ustanovení § 29 a § 30 zákona NR SR č. 431/2002 Z.z. o účtovníctve v znení neskorších zmien a doplnkov bola ku dňu riadnej účtovnej závierky, t.j. k 31. decembru 2006,  vykonaná inventarizácia vlastného a zvereného majetku  základnej školy. Na vykonanie inventarizácie vydal riaditeľ školy dňa 14. októbra 2006 Príkaz č.1/2006,  ktorého súčasťou bol Metodický pokyn na vykonanie inventarizácie majetku základnej školy, Časový harmonogram priebehu inventarizácie a menovanie ústrednej inventarizačnej komisie a čiastkových inventarizačných komisií zodpovedných za vykonanie inventarizácie. 
Podrobnou kontrolou inventarizácie dlhodobého hmotného a nehmotného majetku, dlhodobého drobného hmotného a nehmotného majetku, záväzkov, pohľadávok, pokladne a zostatkov na bankových účtoch  a stavu účtovníctva so stavom ku dňu 31. decembra 2006 bolo zistené, že inventarizácia bola vykonaná vecne a dôsledne, v súlade s právnymi predpismi platnými pre oblasť inventarizácie vlastného a zvereného majetku a  metodickými usmerneniami príslušných oddelení Miestneho úradu mestskej časti Bratislava-Petržalka a  pri inventarizácii neboli zistené žiadne inventarizačné rozdiely.                    
Záver : Opatrenie bolo splnené a je priebežne plnené.

Z Á V E R :

Kontrolou plnenia opatrení prijatých na odstránenie nedostatkov zistených útvarom miestneho kontrolóra pri tematickej kontrole delimitácie majetku uskutočnenej zo Základnej školy Záporožská č. 8 Bratislava na nástupnícku organizáciu Základná škola Nobelovo námestie č.6 Bratislava v rozpočtovej organizácii Základná škola Nobelovo námestie č. 6, Bratislava, bolo zistené, že všetky prijaté opatrenia boli splnené v termínoch stanovených riaditeľom Základnej školy Nobelovo námestie č. 6, Bratislava a opatrenia trvalého charakteru sú priebežne plnené, tak ako je to uvedené v  „Správe riaditeľa ZŠ o plnení prijatých opatrení na odstránenie nedostatkov zistených pri tematickej kontrole majetku“, ktorú dňa 15. februára 2006 zaslal riaditeľ Základnej školy Nobelovo námestie č. 6, Bratislava miestnemu kontrolórovi Mestskej časti Bratislava-Petržalka.